钦定古今图书集成/理学汇编/学行典/第201卷 > 刘希尧
## 钦定古今图书集成/理学汇编/学行典/第201卷 > 刘希尧

按《德安府志》：“刘希尧，安陆人。年十五失父，遗弟希舜
未及周岁，尧力耕为孀母，奉时翼舜而哺之。妻李氏
亦笃色养，即力作时，必置舜怀中，曰：‘不忍累老姑也’。
及舜稍长，为备六礼，娶巨族程氏女。希尧家渐给，釜
庾悉付弟司之。弟亦感兄诚，不复岐彼此。凡十数年，
无间言。会从侄文焕三岁而孤，牧养如己子，与其子”
文炜、舜子文耀俱共塾师，时人比于张公艺云。“天启
辛酉，年九十二卒。延形家卜窆，执古族墓之典，先相
穴其旁，顾左者吉，右逊之。未几舜病，即属子文耀以
雁序，弟穴自右，慎勿以善地而先兄也。尧不可必让
以葬舜。”文耀为诸生，属记其事于碑阴，以明兄右弟
左、有惭垂戒之始末。